आश्रम (वेब शृंखला)

आश्रम  एमएक्स प्लेयर की प्रकाश झा निर्देशित हिन्दी भाषा की अपराध-नाटक वेब शृंखला है। इसके प्रकाश झा प्रोडक्शन्स के बैनर पर इसके निर्माता प्रकाश झा हैं। इस शृंखला में मुख्य अभिनय भूमिका में बॉबी देओल के साथ अदिति पोहनकर, दर्शन कुमार, चंदन रॉय सान्याल, तुषार पांडे, अनुप्रिया गोयनका, अध्ययन सुमन, विक्रम कोछर, त्रिधा चौधरी, राजीव सिद्धार्थ, सचिन श्रॉफ़, तनमय रंजन, अनुरिता झा, परिणिता सेठ, जहाँगीर खान, कनुप्रिया गुप्ता, प्रीति सूद और नवदीप तोमर हैं। इसे माधवी भट्ट, अविनाश कुमार, संजय मासूम, तेजपाल सिंह रावत और कुलदीप रुहिल ने लिखा है। इसका पहला संस्करण ओटीटी प्लेटफॉर्म एमएक्स प्लेयर पर 28 अगस्त 2020 से मुफ़्त में उपलब्ध है।

दूसरे सत्र "आश्रम चैप्टर 2: द डार्क साइड" का ट्रेलर 29 अक्टूबर 2020 को जारी किया गया। इस सत्र में कहानी आगे बढ़ती है जिसमें बाबा के आश्रम की रंगीन तस्वीर के साथ अंधभक्ति और राजनीति को पर्दे पर दिखाया जाता है। दूसरा सत्र 11 नवम्बर 2020 से ओटीटी प्लेटफॉर्म एमएक्स प्लेयर पर मुफ्त में उपलब्ध है। इसका तीसरा सत्र जून 2022 में जारी किया गया और चौथे सत्र वर्ष 2023 में जारी होने की सम्भावना है।

पटकथा
कहानी में बाबा (उपदेशक) का अभिनय बॉबी देओल ने किया है जिन्हें 'बबा निराला' के रूप में जाना जाता है। उनके अनुयायियों का उनपर पूरा भरोसा है और उनके अंधभक्त हैं, जो उनके कहने पर सबकुछ करने को तैयार हैं। लेकिन बाबा निराला धोकेबाज हैं जो अपने भक्तों को इस तरफ जोड़ लेता है कि वो अपनी पूरी संपत्ति आश्रम में दान कर दें और जीवन भर के लिए आश्रम से जुड़ जायें।

बीच में एक पुलीसवाला दर्शन कुमार शृंखला में आता है और आश्रम के अधिकार क्षेत्र में मिले कुछ कंकालों और शवों के राज को उजागर करने के लिए अटल हो जाता है।

हर एपिसोड में एक राज को प्रकट किया जाता है जो बाबा निराला के ईर्द्ध-गिर्द्ध घुमता है। इसी तरह दूसरे भाग में भी बहुत राज उजागर होते हैं।

 कलाकार 
 बॉबी देओल – काशिपुर वाले बाबा निराला / मोंटी
 चंदन रॉय सान्याल – भोपा भाई / भोपा स्वामी / भुपेन्द्र सिंह
 अदिति पोहनकर – परमिंदर उर्फ़ पम्मी
 तुषार पांडे – सत्ती उर्फ़ सत्विंदर लोचन
 दर्शन कुमार – सब इंस्पेक्टर उजागर सिंह
 अनुप्रिया गोयनका – डॉ॰ नताशा
 त्रिधा चौधरी – बबीता
 विक्रम कोछर – साधु शर्मा
 अनील रस्तोगी – मुख्यमंत्री सुन्दर लाल
 सचिन श्रॉफ़ – हुकम सिंह 
 अनुरिता झा – कविता 
 राजीव सिद्धार्थ – अक्की
 जहाँगीर खान – माइकल राठी
 कनुप्रिया गुप्ता – मोहिनी/ सोहिनी
 अध्ययन सुमन – टिंका सिंह
 तनमय रंजन – दिलावर

 श्रृंखला का अवलोकन 

एपिसोड
सीज़न 1 (2020)

सीज़न 2 (2020)

सीज़न 3 (भाग 1 - 2022 और भाग 2 - 2025)

 विपणन और रिलीज़ 
 प्रचार 
इस वेब श्रृंखला के दोनों सीज़नों का आधिकारिक ट्रेलर क्रमशः 16 अगस्त 2020 को और 29 अक्टूबर 2020 को एमएक्स प्लेयर द्वारा यूट्यूब पर जारी किया गया।

 रिलीज़ 
सीज़न 1 और सीज़न 2 को क्रमशः 28 अगस्त 2020 और 11 नवम्बर 2020 से ओटीटी मंच एमएक्स प्लेयर पर स्ट्रीमिंग के लिए उपलब्ध कराया गया।  
इस श्रृंखला का टेलीविज़न प्रीमियर 11 अक्टूबर 2021 को द क्यू पर किया गया।

 सन्दर्भ 

 बाहरी कड़ियाँ 

 आश्रम एमएक्स प्लेयर पर